钦定古今图书集成/明伦汇编/氏族典/第464卷 > 《廖用贤尚友录》 > 路铎
## 钦定古今图书集成/明伦汇编/氏族典/第464卷 > 《廖用贤尚友录》 > 路铎

按《金史路铎传》：“铎字宣叔，伯达子也。明昌三年，为左
三部司正，上书言事，召见便殿，迁右拾遗。尚书左丞
完颜守贞与同列不合，罢知东平府。铎上书论守贞
贤，可复用，其言太切，宰相衔之，改右补阙。完颜守贞
再入相，铎虽尝为论辨，而不相附。及守贞持镐王永
中事，铎等亦上言切谏，并指以为党，乃出为安化军
节度副使。承安二年，召为翰林修撰，改监察御史，坐
奏事不实解职。顷之，起为泰定军节度副使，改景州
刺史。泰和六年，召为翰林待制，累除孟州防御使。贞
祐初，城破，投沁水死。”